## Uredba o usmjerenju sredstava za stambeno zbrinjavanje hrvatskih branitelja iz Domovinskog rata i članova njihovih obitelji

### NN 19/1997 (18.2.1997.), Uredba o usmjerenju sredstava za stambeno zbrinjavanje hrvatskih branitelja iz Domovinskog rata i članova njihovih obitelji

# **VLADA REPUBLIKE HRVATSKE**

Na temelju članka 28. i članka 67. stavka 2. Zakona o pravima hrvatskih
branitelja iz Domovinskog rata i članova njihovih obitelji ("Narodne
novine", broj 108/96.), Vlada Republike Hrvatske je na sjednici održanoj
13. veljače 1997. donijela

## **UREDBU**

### **O USMJERAVANJU SREDSTAVA ZA STAMBENO ZBRINJAVANJE HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI**

Članak 1.

Obveznici uplate sredstava za stambeno zbrinjavanje iz članka 28. stavka
1. Zakona o pravima hrvatskih branitelja iz Domovinskog rata i članova
njihovih obitelji uplaćuju propisan iznos od 2% na poseban račun Ministarstva
razvitka i obnove Republike Hrvatske broj 30102-789-3086.

Sredstva za stambeno zbrinjavanje po stopi od 2% obračunavaju se i uplaćuju
mjesečno na sve plaćene obveze u proteklom mjesecu za izvedene radove i
obavljene usluge, i to neovisno o tome da li su u cijelosti radovi izvedeni
ili usluge obavljene.

Sredstva iz stavka 1. ovoga članka uplaćuju se do 15. dana tekućeg mjeseca
za protekli mjesec.

Izvješće o obračunu i uplati iznosa iz stavka 1. ovoga članka dostavlja
se Ministarstvu razvitka i obnove do 20. dana tekućeg mjeseca za protekli
mjesec, i to prema obrascu koji je u prilogu ove Uredbe.

Članak 2.

U osnovicu za obračun iznosa iz članka 1. ove Uredbe uključen je porez
na promet.

Članak 3.

Sredstva iz članka 1. ove Uredbe kao i sredstva iz Državnog proračuna
Republike Hrvatske za 1997. godinu - Razdjela 035, glava 05 - Ministarstvo
razvitka i obnove dužno je koristiti za stambeno zbrinjavanje hrvatskih
ratnih vojnih invalida iz Domovinskog rata i obitelji poginuloga, umrloga,
zatočenoga i nestaloga hrvatskog branitelja sukladno odredbi članka 23.
stavka 1. Zakona o pravima hrvatskih branitelja iz Domovinskog rata i članova
njihovih obitelji, a prema planu i redu prvenstva iz članka 26. stavka
1. i popisu iz članka 67. stavka 1. istoga Zakona.

Članak 4.

Usluge i radovi u smislu ove Uredbe jesu usluge i radovi utvrđeni propisom
kojim se uređuje postupak nabave roba i usluga i ustupanja radova.

Kao druge pravne osobe koje su obveznici uplata za stambeno zbrinjavanje
u smislu odredbe članka 28. Zakona o pravima hrvatskih branitelja iz Domovinskog
rata i članova njihovih obitelji razumijevaju se pravne osobe utvrđene
propisom kojim se uređuje postupak nabave roba i usluga i ustupanja radova.

Članak 5.

Ministar financija će, prema potrebi, donijeti propis za provedbu ove
Uredbe.

Članak 6.

Ova Uredba stupa na snagu osmog dana od dana objave u "Narodnim
novinama".

Klasa: 370-01/97-01/03
Urbroj: 5030116-97-1
Zagreb, 13. veljače 1997.

Predsjednik
**mr. Zlatko Mateša,** v. r.

\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_
Obveznik obračuna i uplate

**I Z V J E Š Ć E
o mjesečnom obračunu i uplati sredstava za stambeno zbrinjavanje HRVI iz
Domovinskog rata i članova obitelji poginulih, umrlih, zatočenih ili nestalih
hrvatskih branitelja u visini 2% od ukupne cijene obavljenih usluga, nabavljenih
roba, odnosno izvedenih radova za
        mjesec \_\_\_\_ 199 \_.**

|  |  |  |
| --- | --- | --- |
| Redni  broj | Iznos plaćenih radova,  roba i usluga u mjesecu  \_\_\_\_\_\_\_\_\_\_\_\_\_\_ - ukupno | 2% od kolone 2   - ukupno |
| 1 | 2 | 3 |
| . .  .  .  . | . .  .  .  . | . .  .  . |

```
                     Potpis ovlaštene osobe

                     ______________________

                      M. P.

U _____________ 199 _______.

                   __________________
```

Uredba, NN 19/1997-263
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)